MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

Číslo materiálu: _____/2011

K bodu programu

NÁVRH NA ZMENU VÝŠKY MINIMÁLNEHO NÁJOMNÉHO ZA POZEMKY POD LETNÝMI TERASAMI V MESTE ŽILINA

Materiál obsahuje: 				      		Materiál prerokovaný:

1.	Návrh na uznesenie					finančná komisia		 
2.	Dôvodová správa		                                               komisia kultúry, športu, CR a MR
3.	Materiál - Zmena výšky nájomného za pozemky pod letnými terasami v meste Žilina					

Predkladá: 

Ing. Igor Choma 
primátor  

Zodpovedný za vypracovanie:

JUDr. Jakub Ulaher 
poverený riadením odboru právneho a majetkového

                                                              

Žilina, marec 2011 

NÁVRH   NA   UZNESENIE  

Uznesenie č.__/2011

Mestské zastupiteľstvo v Žiline  

I.	ruší 

Uznesenie č. 21/2007 MZ zo dňa 26.02.2007  v nasledovnom znení : 

1.	Zmenu výšky nájomného za pozemky pod letnými terasami v meste Žilina nasledovne:

a)	v Mestskej pamiatkovej rezervácii, na Národnej ulici a Hlinkovom námestí za cenu 10,-Sk/m2/deň,
b)	na sídlisku Hájik, Solinky, Vlčince za cenu 6,- Sk/m2/deň
c)	na ostatnom území mesta za cenu 3,-Sk/m2/deň

Uznesenie č.__/2011

Mestské zastupiteľstvo v Žiline  

I.           schvaľuje

1.	minimálnu výšku nájomného za pozemky pod letnými terasami v meste Žilina nasledovne, pričom v odôvodnených prípadoch o výnimke môže rozhodnúť primátor mesta:

a)	v Mestskej pamiatkovej rezervácii, na Národnej ulici a Hlinkovom námestí za cenu 0,66 €/m2/deň,
b)	na sídlisku Hájik, Solinky, Vlčince, Hliny, Sad SNP, na Hurbanovej ulici, na Ul. J. Milca za cenu 0,38 €/m2/deň,
c)  na ostatnom území mesta za cenu 0,18 €/m2/deň

Dôvodová  SPRÁVA 

Prijatím zákona č. 548/2010 Z. z., ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov došlo k zmene v §13, ktorým sa zrušilo oslobodenie od dane z príjmov obcí a vyšších územných celkov z prenájmu a predaja ich majetku, preto je nevyhnutné, aby Mesto Žilina pristúpilo k prehodnoteniu výšky nájomného za prenájom majetku mesta tak, aby táto nová zákonná povinnosť bola kompenzovaná.

Navyše nakoľko výška nájomného za pozemky pod letnými terasami v meste Žilina bola stanovená uznesením z roku 2007, stanovené nájomné už nezodpovedá trhovému vývoju cien. Je preto potrebné reagovať na uvedené zmeny a prispôsobiť výšku nájomného komerčným podmienkam tak, aby aj Mesto Žilina ako prenajímateľ pozemkov pod letné terasy efektívne a hospodárne nakladalo so svojim majetkom a snažilo sa objektivizovať svoje výnosy. Výnos z prenájmov je jednou zo zložiek príjmovej časti mesta, ktoré má snahu znížiť svoju závislosť od príjmov z podielových daní.
Predkladateľ pri vypracovaní tohto materiálu postupoval najmä komparatívnou metódou s pohľadom na niektoré vybrané krajské mestá SR. Pre porovnanie s ostatnými krajskými mestami:

-	Bratislava rieši letné terasy formou dane za užívanie verejného priestranstva, pričom sadzba dane sa pohybuje v rozpätí od 0,66 €/m2/deň do 0,20 €/m2/deň v závislosti od lokality. 
-	Banská Bystrica rieši letné terasy rovnako daňou za užívanie verejného priestranstva so sadzbami dane od 0,33 €/m2/deň do 0,26 €/m2/deň v závislosti od lokality, pričom zohľadňuje aj dobu umiestnenia letnej terasy. Pokiaľ sú terasy umiestnené na pozemkoch mesta po dobu dlhšiu ako 1 mesiac, sadzby sa znižujú (degresívna sadzba dane).  

V ostatných krajských mestách sú terajšie sadzby približne na úrovni Mesta Žilina. Predkladateľ pristúpil k zmene výšky nájomného podľa podmienok mesta Bratislava, nakoľko najmä vzhľadom na súčasnú príjmovú situáciu samospráv je predpoklad ďalšieho zvyšovania nájomného aj v iných krajských mestách.

V navrhovanom uznesení boli doplnené ulice Hurbanova, J. Milca, Sad SNP a sídlisko Hliny v cenovom pásme 0,38 €/m2/deň, v písm. b), ktoré boli opomenuté v uznesení z roku 2007, pričom na týchto uliciach sa rovnako nachádzajú letné terasy a keďže sa nachádzajú v tesnej blízkosti pásma uvedeného v písm. a), bolo by nesprávne, aby sa pri určovaní nájomného pre prenájom pozemkov pod týmito letnými terasami postupovalo podľa bodu c).

MATERIÁL – Zmena výšky nájomného za pozemky pod letnými terasami v meste Žilina 

	Uznesením č. 21/2007 MZ zo dňa 26.02.2007 bola prijatá zmena výšky nájomného za pozemky pod letnými terasami v meste Žilina nasledovne:

a)	v Mestskej pamiatkovej rezervácii, na Národnej ulici a Hlinkovom námestí za cenu 10,-Sk/m2/deň,
b)	na sídlisku Hájik, Solinky, Vlčince za cenu 6,- Sk/m2/deň
c)	na ostatnom území mesta za cenu 3,-Sk/m2/deň

Z dôvodu prijatia nového zákona č. 548/2010 Z. z., ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony a z dôvodu prirodzeného vývoja cien mesto Žilina prehodnotilo vyššie uvedené ceny nájmu a navrhlo zmenu výšky nájomného za pozemky pod letnými terasami v meste Žilina nasledovne:

a)	v Mestskej pamiatkovej rezervácii, na Národnej ulici a Hlinkovom námestí za cenu 0,66€/m2/deň,
b)	na sídlisku Hájik, Solinky, Vlčince, Hliny, Sad SNP, na Hurbanovej ulici, na Ul. J. Milca za cenu 0,38€/m2/deň,
c)  na ostatnom území mesta za cenu 0,18€/m2/deň